Document ID: 32007D0349

DEĊIŻJONI TAL-KUMMISSJONI
tal-15 ta’ Mejju 2007
li temenda d-Deċiżjoni 2006/609/KE li tistabbilixxi allokazzjoni indikattiva skond l-Istat Membru ta’ l-approprjazzjonijiet ta’ impenn għall-obbjettiv ta’ kooperazzjoni territorjali Ewropea għall-perjodu 2007-2013 fir-rigward tal-Bulgarija u r-Rumanija
(notifikata taħt id-dokument numru C(2007) 2047)
(2007/349/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1083/2006 tal-11 ta’ Lulju 2006 li jistabbilixxi dispożizzjonijiet ġenerali għall-Fond Ewropew ta’ l-Iżvilupp Reġjonali, il-Fond Soċjali Ewropew u l-Fond ta’ Koeżjoni, u li jirrevoka r-Regolament (KE) Nru 1260/1999 (1), u b’mod partikolari l-Artikolu 18(2) tiegħu,
Billi:
(1)
Bid-Deċiżjoni 2006/609/KE (2), il-Kummissjoni stabbiliet allokazzjoni indikattiva skond l-Istat Membru ta’ l-approprjazzjonijiet ta’ impenn għall-objettiv ta’ kooperazzjoni territorjali Ewropea għall-perjodu 2007-2013.
(2)
Wara l-adeżjoni tal-Bulgarija u r-Rumanija, l-ammonti indikattivi ta’ l-approprjazzjonijiet ta’ impenn għar-reġjuni eliġibbli li jibbenefikaw minn Fondi Strutturali taħt l-objettiv ta’ kooperazzjoni territorjali Ewropea għandhom jiġu stabbiliti għal dawn l-Istati Membri.
(3)
Id-Deċiżjoni 2006/609/KE għandha għalhekk tiġi emendata skond dan.
(4)
Għal raġunijiet ta’ ċarezza u ċertezza legali, din id-Deċiżjoni għandha tapplika mid-data ta’ adeżjoni tal-Bulgarija u r-Rumanija,
ADOTTAT DIN ID-DEĊIŻJONI:
Artikolu 1
L-Anness li jinsab mad-Deċiżjoni 2006/609/KE huwa sostitwit bl-Anness li jinsab ma’ din id-Deċiżjoni.
Artikolu 2
Din id-Deċiżjoni għandha tapplika mill-1 ta’ Jannar 2007.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, 15 ta’ Mejju 2007.

Labels: 2
19
5
18
15